Mga Yamato

Ang   o  ay isang pangkat etniko sa Silangang Asya na binubuo ng higit sa 98% ng populasyon ng Hapon. Ipinakita ng mga pag-aaral ng henetiko at antropometriko na ang mga Yamato ay higit na nagmula sa mga Yayoi at Kofun, na lumipat sa Hapon mula sa lupalop simula noong unang milenyo BC, at sa isang mas mababang lawak ay ang mga katutubong Jōmon na naninirahan sa kapuluang Hapon sa loob ng mga milenyo bago nito.

Maaari din itong tumukoy sa mga unang tao na nanirahan sa Lalawigan ng Yamato (modernong Prepekturang Nara). Pinagtatalunan ng mga henerasyon ng mga arkeologo, historyador o dalubhasa sa kasaysayan, at lingguwistang Hapon kung ang nauugnay ang salita sa naunang . Noong ika-6 na dantaon, itinayo ng angkang Yamato ang una at tanging dinastiyang Hapon. Ang angkan ay naging naghaharing paksyon sa lugar, at isinama ang mga katutubong Hapon at mga migrante mula sa pangunahing lupain. Itinaas din ng mga pinuno ng angkan ang kanilang sariling sistema ng paniniwala na nagtatampok sa pagsamba sa mga ninuno sa isang pambansang relihiyon na kilala bilang Shinto.

Ginamit ang katawagan noong huling bahagi ng ika-19 na dantaon upang makilala ang mga naninirahan sa kalupaang Hapon mula sa mga minoryang grupong etniko na naninirahan sa paligid na mga lugar ng noon ay Imperyong Hapones, kabilang ang mga Ainu, Ryukyuan, Nivkh, gayundin ang mga Tsino, Koreano, at Austronesyo (katutubong Taiwanes at Mikronesyo) na isinama sa Imperyo ng Hapon noong unang bahagi ng ika-20 dantaon. Kalaunan ginamit ang katawagan bilang propaganda ng lahi. Pagkatapos ng pagsuko ng Hapon sa Ikalawang Digmaang Pandaigdig, naging lipas na ang katawagan para sa pagmumungkahi ng mga nosyong rasistang sudosiyentipiko na winaksi sa maraming lupon. Mula nang bumagsak ang Imperyo, binibilang lamang ng mga estadistikang Hapon ang kanilang populasyon sa mga tuntunin ng nasyonalidad, sa halip na etnisidad.

 Mga sanggunian 

Kategorya:Mga artikulong naglalaman ng teksto sa wikang Tsino
Kategorya:Mga artikulong naglalaman ng Hapones
Kategorya:Mga pangkat etniko sa Asya